Franco Interlenghi
Franco Interlenghi (29. oktoober 1931 Rooma – 10. september 2015 Rooma) oli itaalia teatri- ja filminäitleja. Oma filmidebüüdi tegi ta Vittorio De Sica lavastatud filmis "Sciuscià" ("Saapapuhastaja") 1946. aastal. Ühtekokku tegi ta üle 100 filmi- ja telerolli, teiste seas mängis ta Federico Fellini filmis "I Vitelloni" (1953) ja Michelangelo Antonioni filmis "I Vinti". Interlenghi oli abielus näitleja Antonella Lualdiga. Tütar Antonellina on samuti tuntud näitleja.